3g6 C. PLIN1I HIST. NAT. LIB. XV. 



Ficis mollis omnibus tactus : maturis frumenta intus: 

 succus maturescentibus lactis , percoctis mellis. Senes- 

 cunt in arbore, anusque distillant gummium lacryma. 

 Siccas honos laudatas servat in capsis , Ebuso insula 

 praestantissimas , amplissimasque , mox in Marrucinis. 

 At ubi copia abundat , implentur orcae in Asia , cadi 

 autem in Ruspina Africae urbe : panisque simul et ob- 

 sonii vicem siccatse implent : utpote quum Cato cibaria 

 ruris operariis justa ceu lege sanciens , minui jubeat 

 per fici maturitatem. Cum recenti fico salitis vice casei 

 vesci, nuper excogitatum est. Ex hoc gnre sunt , ut 

 diximus, cottana, et caricae, quaeque conscendenti navim 

 adversus Parthos omen fecere M. Crasso , vnales prae- 

 dicantis voce , cavnaeae. Omnia hc in Albense rus e 

 Syria intulit L. Vitellius, qui postea censor fuit, quum 

 legatus in ea provincia esset, novissimis Tiberii Caesaris 

 temporibus. 



